《东飞伯劳西飞燕 题飞花亭》
元代·陈樵

东飞伯劳西飞燕，花光絮影从风转。蜂黄蝶粉照灵葩，不散明珠祇散花。

沾衣堕袂花如雨，羽人化蝶随花去。与人下顾笑春红，春闺一昔生秋容。

骨齐熊耳君知否，花艳春晖不经久。羽衣一拂千万春，春花堕蕊齐昆崙。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。